CELEX: 62021TN0038
Language: et
Date: 2021-01-19 00:00:00
Title: Kohtuasi T-38/21: 19. jaanuaril 2021 esitatud hagi – Inivos ja Inivos versus komisjon

22.3.2021   
            
            
               ET
            
            
               Euroopa Liidu Teataja
            
            
               C 98/29
            
         
      19. jaanuaril 2021 esitatud hagi – Inivos ja Inivos versus komisjon
      (Kohtuasi T-38/21)
      (2021/C 98/33)
      Kohtumenetluse keel: inglise
      
         Pooled
      
      
         Hagejad: Inivos Ltd (London, Ühendkuningriik) ja Inivos BV (Rotterdam, Madalmaad) (esindajad: advokaadid R. Martens ja L. Hoet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada tundmatu kuupäevaga otsus alustada väljakuulutamiseta läbirääkimistega hankemenetlust kuni 200 desinfitseerimisroboti ostmiseks;
               
            
                  —
               
               
                  tühistada tundmatu kuupäevaga otsus sõlmida raamleping Euroopa haiglatele desinfitseerimisrobotite ostmiseks (Covid-19) ettevõtjaga UVD Robots APS / Kompaï Robotics & Teamnet;
               
            
                  —
               
               
                  tühistada 19. novembri 2020. aasta otsus sõlmida raamleping Euroopa haiglatele desinfitseerimisrobotite ostmiseks (Covid-19) ettevõtjaga UVD Robots APS / Kompaï Robotics & Teamnet;
               
            
                  —
               
               
                  tuvastada, et raamleping Euroopa haiglatele desinfitseerimisrobotite ostmiseks (Covid-19), eelkõige lepingud viitenumbriga FW-00103506 ja FW-00103507, on tühised;
               
            
                  —
               
               
                  tuvastada, et kostja peab hüvitama võimaluse kaotamisest tuleneva kahju;
               
            
                  —
               
               
                  mõista kohtukulud, sh hagejale tekkinud kohtukulud, välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et kostja rikkus finantsmääruse artikli 160 lõikeid 1 ja 2 ning I lisa 1. peatüki 2. jao punkti 11 koostoimes hea halduse põhimõttega, sest ta kasutas hankemenetluses kuni 200 desinfitseerimisroboti ostmiseks vääralt väljakuulutamiseta läbirääkimistega hankemenetlust, tehes sellega ilmse hindamisvea.
               
            
                  2.
               
               
                  Teine väide, et kostja rikkus esiteks finantsmääruse artiklit 61, artikli 160 lõiget 1 ja artikli 167 lõiget 1 koostoimes liidu üldpõhimõtetega nagu läbipaistvuse, võrdsuse ja diskrimineerimiskeelu põhimõtted, ning teiseks Euroopa Liidu põhiõiguste harta artiklit 41, sest kostjal ja edukal pakkujal (UVD Robots APS) on huvide konflikt, mis tähendab tõsist rikkumist ja muudab sõlmitud raamlepingu tühiseks.
               
            
                  3.
               
               
                  Kolmas väide, et kostja rikkus finantsmääruse artikli 160 lõiget 3, sest Euroopa haiglatele desinfitseerimisrobotite ostmiseks (Covid-19) raamlepingu sõlmimine ettevõtjaga UVD Robots APS moonutab konkurentsi.